钦定古今图书集成/明伦汇编/人事典/第107卷 > 《周礼》 > 《秋官》
## 钦定古今图书集成/明伦汇编/人事典/第107卷 > 《周礼》 > 《秋官》

大司寇之职，“若禋祀五帝，则戒之日，莅誓百官，戒于
百族。”

〈订义〉郑锷曰：“大宰祀五帝，前期十日而卜日，此谓戒之日，则既得吉卜而戒以斋，戒不钦，将待以刑。”《王氏详说》曰：“《郊特牲》曰：‘卜之日，王立于泽，亲听誓命，受教谏之义。献命库门之内，戒百官也。太庙之内，戒百族也。百官云者，百执事也。百族云者，王之族姓也。族姓之与，于祭为重于百官矣。故戒百官于库门之内，而戒百’”族于太庙之内，正所以辨亲疏之义。